cyanic-selkie/wikianc huggingface dataset:
Աստրախանի հայոց դատաստանագիրք
«Աստրախանի հայոց դատաստանագիրք», ֆեոդալական հայ իրավունքի օրենսգիրք, որով կարգավորվում էին հարավային Ռուսաստանի հայ գաղութների (Աստրախան, Նոր Նախիջևան, Մոզդոկ, Ղզլար) բնակչության իրավահարաբերությունները։ Ռուսաստանի Սենատը 1746 թվականի սեպտեմբերի 17-ին ընդունեց հայերի և մյուս օտարերկրացիների տնտեսական, իրավական ու կրոնական դրությունը որոշող հրամանագիր։ Դրա հիման վրա հայերը ստեղծեցին իրենց սեփական դատարանը (Ռատհաուզ), որից հետո դատաստանագիրք ունենալը դարձավ խիստ անհրաժեշտություն։ «Աստրախանի հայոց դատաստանագիրք»-ի ստեղծման աշխատանքները սկսվեցին 1747-1748 թվականներին, բայց վերջնականապես ավարտվեցին 1765 թվականին։ Կազմողներն էին Եղիազար Գրիգորյանը, Գրիգոր դի Սաֆար Կամպանյանը և Օհանի որդի Սարգիսը՝ ժամանակի կրթված և առաջավոր գաղափարների տեր անձնավորություններ։ Դատաստանագիրքը բաղկացած էր 3 բաժնից՝ դատարանակազմություն և դատավարություն, քրեական իրավունք, քաղաքացիական իրավունք, 52 գլխից՝ 1135 հոդվածով։ Աղբյուրներ են ծառայել հայ սովորութական իրավունքի նորմերը, Մխիթար Գոշի Դատաստանագիրքը, Ռուսական կայսրության 1649 թվականի օրենքների ժողովածուն, հունա-հռոմեական օրենքները։ Դատաստանագրքով կարգավորվում էին քրեական, քաղաքացիական և ամուսնա-ընտանեկան իրավահարաբերությունները։ Մեծ թիվ էին կազմում պարտավորական իրավունքի, հատկապես՝ գրավի և առուծախի վերաբերյալ նորմերը։ Դատաստանագրքի հոդվածներից երևում է, որ հայկական դատարանին է վերապահված եղել բնակչության վրա հարկերը բաշխելու և ժողովելու գործը։ Ըստ դատաստանագրքի, դատարանը կատարել է ֆինանսական մարմնի և ոստիկանատան դեր։ Սահմանել է ծառաների իրավական դրությունը, նրանց գնելու և վաճառելու, ծառաների ու տերերի միջև եղած հարաբերությունները և այլն։ Դատաստանագրքում նշված են պետական, տնտեսական, անձի կյանքի, առողջության, ազատության և արժանապատվության դեմ ուղղված ու այլ բնույթի հանցագործություններ։ «Աստրախանի հայոց դատաստանագիրք» ունեցել է ընդգծված դասակարգային բովանդակություն. նույն հանցանքի համար տարբեր պատիժ էր նախատեսվում ազատ քաղաքացու և ծառայի նկատմամբ։ Պատժատեսակներից էին՝ մահապատիժը, անդամահատումը, բանտարկությունը, աքսորը, ծեծը, տուգանքը և այլն։ Դատաստանագիրքը վկայում է, որ Ռուսաստանի Հայ գաղութների բնակչությունը եղել է համեմատաբար բարվոք վիճակում, քան հայերը Թուրքիայում և Իրանում։ Միաժամանակ դատաստանագիրքը հնարավորություն է ընձեռում ուսումնասիրել Ռուսաստանի հայ գաղութների պատմությունը, համայնքի ներքին կյանքը, սոցիալ-տնտեսական վիճակը և դրանցից բխող իրավական փոխհարաբերությունները։
Կատեգորիա:Օրենսգրքեր
Քահանայի գարնանային այգին Նյուենենում
«Քահանայի գարնանային այգին Նյուենենում» (De pastorie in Nuenen, De pastorie in Nuenen in het voorjaar, կամ Գարնանային այգի (Lentetuin), հոլանդացի նկարիչ, պոստիմպրեսիոնիզմի և էքսպրեսիոնիզմի ներկայացուցիչ Վինսենթ վան Գոգի նկարներից ։ Այս ստեղծագործությունը հեղինակը վրձնել է 1884 թվականին։ Յուղաներկով կտավի չափերն են 25 × 57 սմ է կամ 39 × 72 ։
Նկարը 2020 թվականի մարտի 30-ին գողացել են Զինգեր Լարենի թանգարանից ։
Պատմություն
Վինսենթ վան Գոգը մի քանի ամիս միայնակ ապրում էր Նիդերլանդների հյուսիսիում գտնվող Դրենթե բնակավայրում։ Այստեղ նկարիչը եկել էր 1883 թվականի դեկտեմբերին՝ այցելելու ծնողներին։ Նրա հայրը Էյնդհովենից ոչ հեռու գտնվող Նյուենենի Հոլանդական ռեֆորմիստական եկեղեցու քահանա էր ։ Տան հետնամասում գտնվող լվացքատունը վերափոխվել էր որպես նկարչի արվեստանոց։ Վան Գոգի հայրը Թեոյին գրած նամակում հայտնել է. «Մենք չենք մտածում, որ այն լիովին համապատասխանում է, սակայն մեր մոտ պատշաճ կերպով վառարան է տեղադրված։ Ես ուզում էի նաև մեծ պատուհան տեղադրեի, սակայն նա չցանկացավ» ։ Գոգը ծնողների մոտ մնաց մինչև 1885 թվականի նոյեմբեր ամիսը, երբ ավարտեց «Կարտոֆիլ ուտողները» կտավը, ինչից հետո մեկնեց Անտվերպեն, իսկ հետո, 1886 թվականին՝ Փարիզ ։
Նկարագիր
Նյուենենում Վինսենթ վան Գոգը փաստաթղթավորեց այգում կատարված տարվա եղանակների հերթափոխը ։
«Քահանայի գարնանային այգին Նյուենենում» ստեղծագործությանը նախորդեց ձմեռային տեսարաններով շարքը, որը նկարվել է 1884 թվականի մայիսին ։ Կտավին պատկերված է այգու տեսարանը՝ առաջին պլանին մուգ ֆիգուրով, իսկ հեռվում՝ հին եկեղեցու ավերակներն են ։
Նկարի կանաչ և կարմիր երանգները ցույց են տալիս, որ ձմեռը հեռացել է գարունն է սկսվում ։ 1884 թվականի մարտին Անտոն վան Ռափարդին գրած նամակում Վինսենթը տարվա եղանակների հերթափոխի մասին գրում է. «Դեռևս փնտրում եմ ձմեռային այգու գույնը։ Սակայն արդեն կա գարնանային այգին՝ հիմա։ Եվ այն դարձավ չափազանց ուրիշ» ։
Գողություն
«Քահանայի գարնանային այգին Նյուենենում» ստեղծագործությունը Հյուսիսային Հոլանդիայի Լարենե բնակավայրի Զինգեր Լարենի թանգարանից հափշտակվել է 2020 թվականի մարտի 30-ին ։ Այդ ժամանակ պատկերասրահը փակ էր հանրության համար COVID-19 համավարակի պատճառով ։ Ըստ ոստիկանության տվյալների՝ գողերը թանգարան են մտել վաղ առավոտյան՝ կոտրելով ապակե դռները։ Մինչև ոստիկանության ժամանումը գողերն արդեն անհետացել էին ։
Ծանոթագրություններ
Կատեգորիա:1884 նկարներ Կատեգորիա:Վինսենթ վան Գոգի նկարներ Կատեգորիա:Բնանկարներ Կատեգորիա:Նիդերլանդների արվեստ Կատեգորիա:Արվեստի գողացված գործեր
Նինա Գուզ
Նինա Գրիգորևնա Գուզ, խորհրդային, ուկրաինացի նկարչուհի, նկարիչ-մուլտիպլիկատոր (բեմադրող նկարիչ)։
Կենսագրություն
1976 թվականին ավարտել է ՎԳԻԿ-ի գեղարվեստական ֆակուլտետը ։ 1976-1989 թվականներին աշխատել է «Կիևնաուչֆիլմ» ստուդիայի գեղարվեստական մուլտիպլիկացիայի ստեղծագործական միավորումում որպես նկարիչ ։ Ուկրաինայի նկարիչների ազգային միության անդամ է։
Ստեղծագործական ուղի
1970-1980-ական թվականներին իրականացրել է մի շարք մուլտֆիլմերի բեմադրություններ։ «Ամառային գիշերվա քունը» (1978), «Ծիր Կաթին» (1980), «Եվ նրանց Լիբիդ քույրը» (1982), «Ճանապարհ», «Աղային հովիտ » (1983), «Հրաժեշտ տանը», «Ավազակների հարձակումը» (1984-1986) մուլտֆիլմերի էսքիզների հեղինակ է։ Աշխատել է գրքի գրաֆիկայի վրա ։
Արտաքին հղումներ
Կատեգորիա:Ուկրաինացի նկարիչներ Կատեգորիա:Խորհրդային նկարչուհիներ Կատեգորիա:Ուկրաինայի նկարիչների ազգային միության անդամներ Կատեգորիա:20-րդ դարի նկարչուհիներ
Անատոլյա Ղարիբյան
Անատոլյա Ղարիբյան, խորհրդային հայ օպերային երգչուհի (մեցցո-սոպրանո)։ ՀԽՍՀ վաստակավոր արտիստ (1952)։
Կենսագրություն
Երևանի Սպենդիարյանի անվան օպերայի և բալետի թատրոնի մենակատարուհի ։
Ծանոթագրություններ
Կատեգորիա:Հայ օպերային երգչուհիներ Կատեգորիա:Խորհրդային օպերային երգիչներ և երգչուհիներ Կատեգորիա:ՀԽՍՀ վաստակավոր արտիստներ
Քրիս Ջեններ
Ընտանիք
Քորթնի Մերի Քարդաշյան (ծնվել է 18.04.1979)
Քլոյի Ալեքսանդրա Քարդաշյան (ծնվել է 27.06.1984)
Ռոբերտ Արթուր Քարդաշյան - կրտսեր (ծնվել է 17.03.1987)
Քայլի Քրիստեն Ջեններ (ծնվել է 10.08.1997) Փեսա - Լամար Օդոմ (ծնվել է 06.11.1979)։ բասկետբոլիստ, Քլոյի ամուսին 2009 թվականին սեպտեմբերի 27-ից։
Նախկին փեսա - Քանյե Ուեսթ (ծնվել է 08.06.1977)։ Ամերիկացի ռեփ երգիչ։ Քիմի ամուսին 2014 թվականի մայիսի 24-ից։
Թոռներ՝ Մեյսոն Դեշ Դիսիկ (ծնվել է 14.12.2009), Պենելոպա Սքոթլենդ Դիսիկ (ծնվել է 08.07.2012), Ռեյն Էսթոն Դիսիկ (ծնվել է 14.12.2014) - Քորթնիի և նրա ամուսին Սքոթ Դիսիկի երեխաներ։ Նորթ Ուեսթ (ծնվել է 15.06.2013) և Սեինթ Ուեսթ (ծնվել է 05.12.2015) - Քիմի և նրա ամուսնու՝ Քանյե Ուեսթի երեխաներ, Սթորմի Վեբսթեր և էյր Վեբսթեր (Քայլի Ջենների և Թրևիս Սքոթ ի երեխաներ)
Ծանոթագրություններ
Կատեգորիա:Ամերիկացի պրոդյուսերներ Կատեգորիա:Ամերիկացի դերասանուհիներ Կատեգորիա:Ամերիկացի գործարարներ Կատեգորիա:Բորտուղեկցորդներ Կատեգորիա:Ամերիկացիներ իռլանդական ծագմամբ Կատեգորիա:Ամերիկացի հեռուստատեսային դերասանուհիներ
Վարդանե
Վարդանե (ռուսերեն` Вардане), միկրոշրջան Ռուսաստանի Կրասնոդարի երկրամասի Մեծ Սոչիի Լազարևսկի շրջանում։ Գտնվում է շրջկենտրոն հանդիսացող Լազարևսկոյե միկրոշրջանից 37 կմ հարավ-արևելք, իսկ Սոչիի կենտրոնից 40 կմ հյուսիս-արևմուտք, Սև ծովի ափին և Բուու գետի գետաբերանի մոտ, ծովի մակարդակից 36 մ բարձրության վրա։
Պատմական ակնարկ
1864 թվականին, Կովկասյան պատերազմի ավարտից հետո, այս հողատարածքները տրվել էին մեծ իշխան Միխայիլ Նիկոլաևիչին։ Այնտեղ գտնվող ավանում աստիճանաբար սկսեցին բնակություն հաստատել ռուս վերաբնակիչներ, հայեր և պոնտացի հույներ, ովքեր գաղթել էին Օսմանյան կայսրությունից։
1961 թվականին Վարդանե ավանը մտել է Սոչի քաղաքի կազմի մեջ և ստացել միկրոշրջանի կարգավիճակ։ Ներկայումս բնակչության մեծամասնությունը հայեր են և ռուսներ, չնայած բնակվում են նաև հույներ, գերմանացիներ, ուկրաինացիներ, մոլդովացիներ և ադըղեներ։
Արտաքին հղումներ
Կատեգորիա:Կրասնոդարի երկրամասի գյուղական բնակավայրեր Կատեգորիա:Սոչի Կատեգորիա:1872 հիմնադրումներ Ռուսաստանում Կատեգորիա:Ռուսաստանի բնակավայրեր Կատեգորիա:1872 թվականին հիմնադրված բնակավայրեր
Բաղաջուր
Բաղաջուր, լեռ Հայկական լեռնաշխարհում, Հայկական Տավրոս լեռնահամակարգում, Վանա լճից հարավ, Մոկսի և Խիզանի միջև ։
Ծանոթագրություններ
Կատեգորիա:Հայկական լեռնաշխարհի լեռներ Կատեգորիա:Թուրքիայի լեռներ
Խաղաղ հանգրվան
Խաղաղ հանգրվան (Тихая пристань), խորհրդային ​​տիկնիկային մուլտիպլիկացիոն ֆիլմ, որը նկարահանվել է Անատոլի Կարանովիչի կողմից, 1957 թվականին, «Սոյուզմուլտֆիլմ» ստուդիայում։
Սյուժե
Իմանալով իշխանությունների կողմից նավահանգիստ կատարելու մոտալուտ այցի մասին, տնօրեն Ի. Տիտաննիկովը սկսում է իր ղեկավարած հանգրվան արագ կերպով վերանորոգել։ Ֆիլմի ավարտին նա ինքը դառնում է իր խարդախությունների զոհը։ Մուլտֆիլմի բարոյակախոսությունը վստահված գործի նկատմամբ ազնիվ վերաբերմունքի մասին է։
Մուլտֆիլմի մեկ այլ գիծ ամաչկոտ Սենյա Յոժիկովի` Նինոչկա Լանդիշևայի հանդեպ սիրո մասին է։
Քլայդ Աուդիտորիում
Քլայդ Աուդիտորիում (Clyde Auditorium, կամ SEC Armadillo ), համերգասրահ Շոտլանդիայի Գլազգո քաղաքում։ Շոտլանդիայի մարզահամերգային երեք համալիրներից մեկն է և գտնվում է Քլայդ գետի ափին՝ շոտլանդական ցուցահանդեսների և համագումարների կենտրոնի (Scottish Exhibition and Conference Centre, SEC) մոտ։
Պատմություն
Մարզահամերգային համալիրի հնարավորությունները մեծացնելու նպատակով նոր մասնաշենք կառուցելու նախագիծը առաջ քաշվեց 1997 թվականին։ 2000 թվականին ավարտվեց նոր, 2000 տեղանոց շենքի կառուցումը, որը նախագծել էր մրցանակակիր «Ֆոստեր և գործընկերներ» ճարտարապետական ընկերությունը և համանուն կենդանու արտաքին տեսքի նմանության շնորհիվ ստացավ իր «փաղաքշական մականունը»՝ «Զրահակիր» (Armadillo): Արմադիլոն զրահակիրների կարգին պատկանող կաթնասուն կենդանի է։ Շենքի և Սիդնեյի օպերային թատրոնի միջև բազմաթիվ համեմատություններ և զուգահեռներ են անցկացվել, սակայն ճարտարապետի ոգեշնչումը բնավ այդպիսի նախագիծ ստեղծելը չի եղել և շենքը ավելի շատ հիշեցնում է կցանավակների շարք և սերտ առնչություն ունի Քլայդի նավաշինական ավանդույթների հետ։ Կառույցը շատ արագ դարձավ Քլայդի ափամերձ տարածքների ամենանշանավորը և ժամանակակից Գլազգոյի խորհրդանիշերից մեկը։ Դրա հաջողությունը պատճառ հանդիսացավ համալիրի երրորդ՝ «SEC հիդրոյի» կառուցման համար։ Քլայդ Աուդիտորիումը անցուղիներով կապված է SEC-կենտրոնի և «Քրոուն Պլազա» հյուրանոցի հետ՝ շոու-բիզնեսի առաջնակարգ ներկայացուցիչների համար հեշտ ելք և մուտք ապահովելու նպատակով։ Շենքում են կազմակերպվել «Բրիտանիան ունի տաղանդ» (Britain's Got Talent) մրցույթի 2-րդ, 3-րդ և 4-րդ եթերաշրջանները և բրիտանական «Իքս-Ֆակտոր» մրցույթի առաջին չորս եթերաշրջանները։ Քլայդ Աուդիտորիում համերգասրահում է բացահայտվել շոտլանդացի երգչուհի Սյուզան Բոյլի տաղանդը («Բրիտանիան ունի տաղանդ» մրցույթի երրորդ եթերաշրջան)։ Շենքի «արմադիլո» անունն առաջին անգամ օգտագործել է ինժեներ Յան Ռեյլին 2011 թվականին։ 2014 թվականին Քլայդ Աուդիտորիումում են անցկացվել Գլազգոյում կազմակերպված 2014 թվականի օլիմպիական համագործակցության խաղերի ծանրամարտի մրցույթները։
Մնջախաղ
Վերջերս Քլայդ Աուդիտորիումը հայտնի է դարձել այնտեղ անցկացվող ընտանեկան մնջախաղ-ներկայացումներով։
Արտաքին հղումներ
Կատեգորիա:Գլազգոյի շենքեր և կառույցներ
Ջերմամագնիսական երևույթներ
Ջերմամագնիսական երևույթներ, ջերմաստիճանի գրադիենտի առկայությամբ հաղորդիչների և կիսահաղորդիչների էլեկտրական ու ջերմային հատկությունների վրա մագնիսական դաշտի ազդեցությամբ պայմանավորված երևույթների խումբ։ Մագնիսական դաշտի ազդեցության (տես Լորենցի ուժ) հետևանքով լիցքակիրների ստեղծած էլեկտրական հոսանքը և մասնիկների տեղափոխությամբ պայմանավորված ջերմության հոսքը շեղվում են սկզբնական ուղղությունից։
Կատեգորիա:Մագնիսականություն Կատեգորիա:Ֆիզիկական էֆեկտներ և երևույթներ
Smile (ալբոմ, Քեթի Փերրի)
«Smile», ամերիկացի երգչուհի Քեթի Փերրիի սպասվելիք վեցերորդ ստուդիական ալբոմ։ Նա նախատեսում է թողարկել այն 2020 թվականի օգոստոսի 28-ին Capitol Records լեյբլի միջոցով։ Ալբոմի նախորդել են «Never Really Over», «Harleys in Hawaii», «Daisies» և «Smile» սինգլները։ Փերրին նկարագրել է ալբոմը որպես «ճանապարհորդություն դեպի լույս՝ ճկունության, հույսի և սիրո պատմություններով»։
Նախապատմություն
2018 թվականի մարտին Իան Քըրքպատրիկը հայտարարել է, որ աշխատել է Փերրիի հետ նոր երաժշտության վրա։ The Fader-ի հետ հարցազրույցում նա ասել է․ «Մենք աշխատել ենք մի երկու օր, և նա հիանալի էր»։ Ավելի ուշ նա հայտնել է, որ Փերրիին նկարագրել է որպես «մեկն, ում հետ ես ցանկանում էի աշխատել իմ ամբողջ կյանքի ընթացքում, և նա բառացիորեն ամենանորմալ, ոչ էգո մարդն էր» ։ Նույն տարվա հունիսին Փերրիին տեսել են Մաքս Մարթինի հետ աշխատելիս վերջինիս հայրենի Շվեդիայում ։
2020 թվականի մարտին Փերրին հայտարարել է նույն տարվա ամառային ամիսներին «շատ» երաժշտություն թողարկելու իր մտադրությունների մասին ։ Մայիսին նա հայտարարել է, որ «Daisies» երգը լինելու է ալբոմի առաջնային սինգլը ։ Նույն ամսին Amazon Alexa-ն հայտարարել է, որ ալբոմը թողարկվելու է 2020 թվականի օգոստոսի 14-ին  ։ 2020 թվականի հունիսին Billboard-ի հետ տեղի ունեցած հարցազրույցում Փերրին քննարկել է իր նոր՝ «Teary Eyes» երգը ։ Ավելի ուշ՝ 2020 թվականի հուլիսին տեղի ունեցած հարցազրույցում նա հաստատել է, որ «Never Really Over» երգը նույնպես մտնելու է ալբոմի կազմի մեջ ։ Նույն ամսին էլ հայտարարվել է ալբոմի «Smile» անվանման մասին ։
Գաղափար և գեղարվեստական աշխատանք
Փերրին բացատրել է, որ «Smile» ալբոմը «տունելի վերջում լույսը գտնելու» և ժպիտը հետ բերելու մասին է, և, որ ալբոմն առաջացել է այնտեղ, որտեղ նա ընկել է այն բանից հետո, երբ նրա կարիերան և հարաբերությունները ցածր կետի են հասել 2017 թվականին։ Փերրին նշել է, որ տառապել է դեպրեսիայով և սուիցիդալ մտքեր է ունեցել, և հենց այդ երախտագիտությունն է փրկել նրա կյանքը ։ Փերրին նաև նկարագրել է ալբոմը որպես «ճանապարհորդություն դեպի լույս՝ ճկունության, հույսի և սիրո պատմություններով» ։
Ալբոմի շապիկի վրա պատկերված է Փերրին որպես «կարմիր քթով և կապույտ և սպիտակ վանդակներով հագուստ կրող մռայլ ծաղրածու «Smile» անվանման վերևում»։ Շապիկը թողարկվել է Թվիթթեր սոցիալական ցանցի միջոցով ։
Գովազդ և սինգլներ
«Never Really Over»-ն ի սկզբանե թողարկվել է 2019 թվականի մայիսի 31-ին՝ որպես սինգլ, սակայն ավելի ուշ՝ 2020 թվականի հունիսին Փերրին հայտարարել է, որ այն լինելու է «Smile» ալբոմի կազմում և հանդես է գալու որպես ալբոմի առաջնային սինգլ։ 2019 թվականի թողարկվել են ևս երկու այլ սինգլներ՝ «Small Talk»-ը (2019 թվականի օգոստոսի 9-ին) և «Harleys in Hawaii»-ն (2019 թվականի հոկտեմբերի 16-ին), սակայն միայն վերջինս է ներառվել ալբոմում։ «Never Worn White» անվանմամբ մեկ այլ սինգլ (թողարկված 2020 թվականի մարտի 5-ին) նույնպես օգտագործվել է ալբոմը գովազդելու համար, սակայն չի ընդգրկվել թողարկումից առաջ կազմվող երգացանկի մեջ։ «Daisies» երգը թողարկվել է 2020 թվականի մայիսի 15-ին որպես ալբոմի երրորդ սինգլ։ 2020 թվականի հուլիսի 10-ին ալբոմը՝ նույնանուն երգի հետ միասին, հասանելի է դարձել նախապատվերի համար։
Ծանոթագրություններ
Կատեգորիա:2020 ալբոմներ Կատեգորիա:Անգլալեզու ալբոմներ
Պատասխանը 1988-ին
Պատասխանը 1988-ին (응답 하라 1988, Eungdabhara 1988) ՝ 2015 թվականի հարավկորեական հեռուստասերիալ, որը անցյալից եկած երիտասարդների մասին ավելի վաղ նկարահանված հեռուստասերիալների ՝ Պատասխանը 1997-ին և Պատասխանը 1994-ին շարունակությունն է։ Գլխավոր դերերից մեկը մարմնավորել է Girl’s Day խմբի մենակատար Լի Հյե Ռին, Փակ Բո-գեոմը, Ռյու Ջունյոլը և Կո Գյոնպհեն։ Սերիալը հեռարձակվում է կաբելային TVN հեռուստաալիքով ուրբաթ և շաբաթ օրերին, ժամը 19։50 - ին 2015 թվականի նոյեմբերի 6-ից։
Հեռուստասերիալը պատմում է հինգ երիտասարդ ընկերների մասին, ովքեր ընտանիքների հետ ապրում են Տոբոնգ շրջանում 1988 թվականին ։ Ինչպես նախորդ սերիալներում հիմնական թեման կլինի ընտանեկան հարաբերությունները և առաջին սերը, ինչպես նաև հայտնվում է «խորհրդավոր ամուսնու» թեման, սակայն ի տարբերություն պատասխանի 1997 -ին և պատասխանի 1994 - ին հեռուստասերիալների ինտրիգը նրանում է, թե կերպարներից ով կդառնա գլխավոր հերոսուհու ամուսինը ապագայում  ։ Սցենարիստների համար ոգեշնչման աղբյուրներից մեկը դարձել է «Երեք ընտանիքներ մեկ հարկի տակ» հեռուստասերիալը, որը Կորեայում ցուցադրվել է 1986 թվականից մինչև 1994 թվականը ։
Սաունդթրեկ
Ինչպես նախորդ սերիալներում «Պատասխանը 1988-ի» հեռուստասերիալի հիմնական երաժշտական թեմաները դարձել են համապատասխան դարաշրջանի երգերի ռեմեյքները։
Արտաքին հղումներ
Կատեգորիա:Հարավկորեական հեռուստասերիալներ Կատեգորիա:2015 հեռուստասերիալներ Կատեգորիա:Կորեերեն հեռուստասերիալներ
Մակրոմոլեկուլ
Մակրոմոլեկուլ, բառացի՝ մեծ մոլեկուլ, պոլիմերի մոլեկուլ։ Մակրոմոլեկուլը բաղկացած է միատեսակ (հոմոպոլիմերներում) կամ տարբեր (համապոլիմերներում) կրկնվող կառուցվածքային միավորներից՝ մոնոմերային օղակներից (տես Պոչիմերներ)։ Մակրոմոլեկուլներից բաղկացած նյութերին անվանում են նաև բարձրամոլեկուլային միացություններ։ Գծային մակրոմոլեկուլում մոնոմերային խմբերը միացած են կովալենտ կապերով և առաջացնում են տարբեր երկարության շղթաներ։ Մակրոմոլեկուլների շղթաների երկարությունը բնորոշվում է պոլիմերման աստիճանով (կրկնվող մոնոմերային խմբերի թվով) կամ մոլեկուլային զանգվածով, իսկ պոլիմերի մոլեկուլային զանգվածը՝ նաև մոլեկուլային զանգվածի բաշխման ֆունկցիայի տեսքով։ 	Համապոլիմերների մակրոմոլեկուլները տարբերվում են նաև բաղադրությամբ (կոմպոզիցիոն տարասեռությամբ) և տարբեր մոնոմերային խմբերի հաջորդականությամբ (կոնֆիգուրացիոն տարասեռություն)։ Մակրոմոլեկուլներն ունեն մակրոմարմիններին հատուկ որոշ հատկություններ (օրինակ, կարող են փոխել իրենց երկրաչափական ձևը և տարածական չափերը) և ենթարկվում են փոքր համակարգերի թերմոդինամիկայի օրինաչափություններին։ 	Մակրոմոլեկուլի կարևոր հատկություններից է առաձգականությունը. պոլիմերային շղթան ենթարկվելով ջերմային կամ մեխանիկական ազդեցությունների՝ փոխում է իր կոնֆորմացիան առանց քիմիական փոփոխությունների ենթարկվելու։ Մակրոմոլեկուլի առաձգականությունը պայմանավորված է ատոմական խմբերի և շղթաների պարզ քիմիական կապի շուրջը պտտվելու ունակությամբ։ Մակրոմոլեկուլի առանձնահատկությունները պայմանավորում են պոլիմերներին բնորոշ ֆիզիկաքիմիական հատկությունները՝ մեծ առաձգականությունը, անիզոտրոպ թելանման գոյացումները, բարձրամածուցիկ լուծույթներ և թաղանթներ առաջացնելը և այլն։ Այլ մակրոմոլեկուլի հետ փոխազդեցության բացակայության դեպքում (օրինակ, նոսր լուծույթներում) պոլիմերային շղթաները ձեռք են բերում վիճակագրական կծիկի կոնֆորմացիա։ Պոլիմերման աստիճանի մեծացմանը զուգընթաց հնարավոր կոնֆորմացիաների թիվն աճում է։ Մակրոմոլեկուլի դեֆորմացվելու ունակությունը բնորոշում են կոնֆորմացիաների հավաքածուով, որը կոչվում է վիճակագրական կշիռ կամ կոնֆորմացիայի էնտրոպիա։ Քիմիական էներգիան մեխանիկականի փոխարկելու մակրոմոլեկուլի ունակությունը կապված է կոնֆորմացիայի էնտրոպիայի հետ։ Շղթայի երկարությամբ տարբեր մոնոմերային օղակների բաշխվելու հնարավոր տարատեսակների թիվը պայմանավորում է մակրոմոլեկուլի կոնֆիգուրացիայի էնտրոպիան (կենսապոլիմերների համար օգտագործում են նաև կոնֆիգուրացիոն ինֆորմացիա տերմինը)։ Այդ մեծության բացասական արժեքը այն ինֆորմացիայի չափն է, որը կարող է պարունակվել մակրոմոլեկուլում։ Ինֆորմացիա պահելու ունակությունը կարևորագույն հատկանիշ է, որը, մասնավորապես, պայմանավորում է ժառանգական ինֆորմացիայի ծածկագրումը նուկլեինաթթուներում (կոդ գենետիկական)։ Կոնֆիգուրացիայի էնտրոպիայի հետ է կապված մակրոմոլեկուլի կայուն երկրորդային մոլեկ ու լային կառուցվածքներ առաջացնելու ունակությունը։ Կարևորագույն կենսապոլիմերների՝ սպիտակուցների և նուկլեինաթթուների մակրոմոլեկուլում այդ կառուցվածքները կատարյալ են և պայմանավորում են դրանց յուրահատկությունները (տես Ֆերմենտներ)։ Սինթետիկ համապոլիմերներում երկրորդային մոլեկուլային կառուցվածքները մակրոմոլեկուլի կողմից ինֆորմացիան հիշելու ունակության պարզագույն օրինակ է։
Կատեգորիա:Մոլեկուլային ֆիզիկա Կատեգորիա:Մակրոմոլեկուլներ Կատեգորիա:Պոլիմերների ֆազակա Կատեգորիա:Պոլիմերների քիմիա
Գնչուների միջազգային օր
«Գնչուների միջազգային օր», միջազգային տոն, որն ամեն տարի՝ ապրիլի 8-ին, նշվում է ամբողջ աշխարհի գնչուների կողմից ։
Պատմություն և տոնակատարություն
«Գնչու»-ն մոտ 80 էթնիկ խմբի հավաքական անունն է, որոնք միավորված են ծագման ընդհանրությամբ և «գնչուների օրենքի» ընդունմամբ։ Բոլոր այս էթնիկ խմբերը յուրահատուկ մշակութային ժառանգության կրողներն են, որի պահպանման համար 1971 թվականի ապրիլի 8-ին Լոնդոնում տեղի է ունեցել Առաջին համաշխարհային գնչուական կոնգրեսը, որին ներկա էին աշխարհի երեսուն պետություններից գնչու պատվիրակներ։
Նույն թվականին անգլիական մայրաքաղաքում ստեղծվել է Գնչուների միջազգային միությունը ։ Գնչուների առաջին համաշխարհային կոնգրեսի կարևոր արդյունքներից էր գնչուներին՝ որպես միասնական տարածք չունեցող ազգի ճանաչումը և գնչուական ազգային խորհրդանիշների՝ դրոշի և օրհներգի ընդունումը։
Գնչուների առաջին համաշխարհային Կոնգրեսի մեկնարկի օրը, ազգի ինքնորոշման օրը, գնչուական դրոշի և հիմնի օրը, ըտս էության, կարելի է նշել ապրիլի 8-ին, սակայն Գնչուների միջազգային միությունը որոշել է միավորել այդ բոլոր անվանումները մեկ օրվա մեջ՝ «Գնչուների օր»։ Այս օրն է ծնվել նաև Անաստասիա Բուրակը` գնչու հայտնի շանսոնյեն։
«Գնչուների միջազգային օրը» իրադարձություն է ոչ միայն գնչուների համար, այլ նաև գնչուական մշակույթի երկրպագուների համար, քանի որ այդ օրն ամբողջ աշխարհում անցկացվում են տարբեր տեսակի համերգներ, շնորհանդեսներ , փառատոններ , որտեղ բոլոր ցանկացողները կարող են ծանոթանալա գնչուական ժողովրդի ինքնատիպ ֆոլկլորին։
Որոշ գնչուներ սովորույթ ունեն «Գնչուների օրը»՝ երեկոյան որոշված ժամին, փողոցով տանել վառած մոմ։
Հայկասեր
Հայկասեր, հայկական իգական անուն։ Առաջացել է Հայկ անունից և սեր բառից։ Նշանակում է «Հայկի սերնդից, Հայկից սերված»։ Կազմվել է 19-րդ դարում։ Տարածված անձնանուն է արևմտահայերի շրջանում ։
Ծանոթագրություններ
Կատեգորիա:Հայկական իգական անձնանուններ
I Will Survive
I Will Survive, Գլորիա Գեյնորի երգացանկի ամենահայտնի երգը, որը թողարկվել է 1978 թվականի հոկտեմբերին։ Երգի հեղինակներն են Ֆրեդի Փերենը և Դինո Ֆեկարիսը։
Պատմություն
Երգի պատմությունը ներկայացվում է այն մարդու անունից, որն իր սիրելիի հետ կապերը խզել է, և նա հավաքում է բոլոր ուժերը հետագայում ապրելու համար։ Այս երգը հաճախ օգտագործվում է որպես ֆեմինիստական շարժման, ԼԳԲՏ համայնքի և ՄԻԱՎ-ով վարակվածների օրհներգ  ։ Այն դիսկո ոճի ամենահայտնի երգերից մեկն է և Գլորիայի Գեյնորի սուպերհիթը, որը 1979 թվականին «Billboard Hot 100»-ում գրավել է առաջին հորիզոնականը։ 1980 թվականին երգն արժանացել է «Գրեմմի» մրցանակի` որպես «Դիսկո ոճի լավագույն երգ», ինչպես նաև «Rolling Stone» ամսագրի «Բոլոր ժամանակների 500 մեծագույն երգեր» ցանկում զբաղեցրել է 489-րդ հորիզոնականը։
Բացի Գլորիա Գեյնորից՝ երգը տարբեր ժամանակներում կատարել են Դայանա Ռոսը (1995), «Cake» խումբը (1996), «R.E.M.» խումբը (1996), «Crazy Frog»-ը (2006), Շիրլի Բեսսին (2007) և շատ այլ կատարողներ, այդ թվում` « U-stay »-ը, որի քավեր տարբերակն օգտագործվել է որպես «Բախելով երկնքի դռները» ֆիլմի սաունդթրեք, ինչպես նաև Դեմի Լովատոն, որի քավեր տարբերակն «Angry Birds» մուլտֆիլմի սաունդթրեքն է։ Երգը նաև հնչել է « Ելումուտ », «Կեղտոտ կոյոտ բար», «Հղին», «Հին երգեր գլխավորի մասին 3» ֆիլմերում և հիմք հանդիսացել Ռոբբի Վիլիամսի «Supreme» երգի համար (2000):
Ծանոթագրություններ
Կատեգորիա:Ֆեմինիստական երգեր Կատեգորիա:1996 սինգլներ Կատեգորիա:1993 սինգլներ Կատեգորիա:Երգեր այբբենական կարգով Կատեգորիա:Ամերիկյան երգեր Կատեգորիա:Փոփ երգեր Կատեգորիա:Billboard Hot 100 գլխավորած սինգլներ Կատեգորիա:ԼԳԲՏ երգեր Կատեգորիա:Irish Singles Chart գլխավորած սինգլներ Կատեգորիա:UK Singles Chart գլխավորած սինգլներ
Յակոբ Յորդանս
Յակոբ Յորդանս (Jacob Jordaens, ), ֆլամանդացի նկարիչ։
Կենսագրություն
1607 թվականից սովորել է Ա․ վան Նորտի մոտ, համագործակցել Պիտեր Պաուլ Ռուբենսին։ Յակոբ Յորդանսի արվեստում ցայտուն դրսևորվել են ֆլամանդական դպրոցի ժողովրդի հիմունքներն ու ռեալիստական ձգտումները, միաժամանակ նշանակալի դեր կատարել նիդերլանդական հին ավանդույթների և Կարավաշոյի ժառանգության հետ ունեցած կապերը (« Ընտանեկան դիմանկար », մոտ 1615, Էրմիտաժ, Լենինգրադ, «Հովիվների երկրպագությունը», 1618, Ազգային թանգարան, Ստոկհոլմ)։ 1620-1630-ական թթ․ լավագույն նկարներում («Ցուպիտերի դաստիարակումը», 1620, Կասսելի պատկերասրահ, «Ընտանեկան դիմանկար», մոտ Յակոբ Յորդանս ծերունու դիմանկար (մոտ 1641, Էրմիտաժ, Լենինգրադ) 1622-1624, Պրադո, Մադրիդ, «Պտղաբերության այլաբանություն», մոտ 1625-1628, Հնագույն արվեստի թանգարան, Բրյուսել) որոշակի են ռեալիզմի նրա սկզբունքները՝ հակումը դեպի գյուղացիների և բյուրգերների լիարյուն տիպերը, ամուր, ծանրամարմին ֆիգուրներն ու հյութեղ մանրամասները, կենցաղային ժանրին տված նախապատվությունը, կրոնական ու դիցաբանական թեմաների կենցաղային մեկնաբանությունը, հնչեղ տաք տոներով գունանկարը։ 1640-ական թթ․ ստեղծել է ֆիգուրներով ծանրաբեռնված հանդիսավոր կոմպոզիցիաներ, որոնցում երբեմն զգացվում է կեղծ պաթոս։ Նկարչի «Պանը և Սիրինքսը» գունանկարը և «Տղամարդու դիմանկար» գրաֆիկական աշխատանքը գտնվում են Հայաստանի պետական պատկերասրահում։
Ծանոթագրություններ
Կատեգորիա:Ֆլամանդացի նկարիչներ Կատեգորիա:Բարոկկո ոճի նկարիչներ
Հանդես մշակույթի
«Հանդես մշակույթի», գրական, գեղարվեստական և բանասիրական հանդես։ Ստամբուլի Կեդրոնական սանուց միության հրատարակություն։ Լույս է տեսել 1948—1967-ին (անկանոն պարբերականությամբ), Ստամբուլում։ Պատասխանատու տնօրեն և արտոնատեր՝ Վ. Պեկյան։ Ներկայացրել է ստամբուլահայ գրողների բանաստեղծություններն ու պատմվածքները, Արշակ Չոպանյանի, Պետրոս Դուրյանի, Հրաչյա Աճառյանի և այլոց գործունեությունը։ Առանձին համարներ է նվիրել Հակոբ Մնձուրուն և Սայաթ-Նովային։ «Հայ գեղարվեստ» բաժնում անդրադարձել է երաժշտությանը, գեղանկարչությանը, ճարտարապետությանը և այդ բնագավառների հայ և օտար անվանի արվեստագետների կյանքին ու ստեղծագործություններին։
Հանդեսը հոդվածներ է տպագրել գիտական հայտնագործությունների և նշանավոր գիտնականների վերաբերյալ։ Լուսաբանել է առողջապահության հարցեր, Կեդրոնական սանուց միության գործունեությունը։ Ծանոթացրել է թուրքական նորագույն գրականությանը։
Կրասնոգվարդեյսկի շրջան (այլ կիրառումներ)
Կրասնոգվարդեյսկի շրջան, կարող է վերաբերել՝
Կասրիկ (այլ կիրառումներ)
Կասրիկ, կարող է վերաբերել՝
Գեդիմինաս Յակուբոնիս
Գեդիմինաս Յակուբոնիս, լիտվացի խորհրդային քանդակագործ։ Լիտվական ԽՍՀ արվեստի վաստակավոր գործիչ (1965 թ.)։ ԽՍՀՄ Գեղարվեստի ակադեմիայի թղթակից անդամ (1967 թ.)։
Կենսագրություն
Յակուբոնիսի ազգային-ռոմանտիկական պաթոսով առանձնացող մոնումենտալ և հաստոցային քանդակներին բնորոշ է ձևի համարձակ ընդհանրացումը, ծավալի պլաստիկական կառուցվածքի սուր ընդգծվածությունը։ Գործերից են՝ «Կոլտնտեսության նախագահը» (բրոնզ, 1957, Լիտվայի գեղարվեստի թանգարան, Վիլնյուս), ֆաշիզմի գոհերի հուշարձանը Պիրչյուպիս գյուղում (գրանիտ, 1960, լենինյան մրցանակ, 1963, ճարտ․ Վ․ Պ․ Գաբրյունաս), Յակուբոնիս Վենոժինսկիսի դիմաքանդակը (գրանիտ, 1964), Լենինի հուշարձանը Մոսկվայի Իլյիչի հրապարակում (բրոնզ, գրանիտ, 1967, ճարտարապետ Վ․ Ա․ Չեկանաուսկաս)։
Ծանոթագրություններ
Կատեգորիա:Լիտվացի քանդակագործներ Կատեգորիա:ԽՍՀՄ ժողովրդական նկարիչներ Կատեգորիա:Լենինյան մրցանակի դափնեկիրներ Կատեգորիա:ԽՄԿԿ անդամներ Կատեգորիա:Լիտվացի նկարիչներ Կատեգորիա:Լիտվացի մանկավարժներ
Կավաք (այլ կիրառումներ)
Կավաք, կարող է վերաբերել՝
Գամասար
Գամասար, լեռնագագաթ Հայաստանի Վայոց ձորի մարզում, Վայքի լեռների կատարայիև մասում, Հորադիս գյուղից 2 կմ հյուսիս-արևմուտք, Եղեգնաձոր քաղաքից մոտ 14 կմ հարավ-արևելք, բարձրությունը 2466 մ ։
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Հայաստանի լեռնագագաթներ Կատեգորիա:Վայոց ձորի մարզի լեռներ
Գիուլի Ճոխոնելիձե
Գիուլի Յասոնի Ճոխոնելիձե (გიული ჭოხონელიძე, 10 ապրիլի, 1929, Թբիլիսի, Վրացական ԽՍՀ, ԽՍՀՄ — 24 դեկտեմբերի, 2008, Թբիլիսի, Վրաստան), վրացի դերասան և կինոռեժիսոր։
Կենսագրություն
Գիուլի Ճոխոնելիձեն ծնվել է 1929 թվականի ապրիլի 10-ին Թբիլիսիում։
1951 թվականին ավարտել է Թբիլիսիի Շոթա Ռուսթավելու անվան թատերական ինստիտուտը, ապա սովորել է Գերասիմովի անվան կինեմատոգրաֆիայի ինստիտուտում՝ Սերգեյ Գերասիմովի մոտ։ Որպես դերասան աշխատել է Թբիլիսիի Կ. Մարջանիշվիլու անվան թատրոնում։
Իր կարիերայի սկզբում նկարահանվել է «Վրացֆիլմ» կինոստուդիայում և միութենական հանրապետությունների կինոստուդիաներում։ Հատկապես հայտնի է «Ֆաթիմա» ֆիլմում կատարած Իբրահիմի դերով։
Կինոյում պատերազմի թեմատիկային Գիուլի Ճոխոնելիձեն առաջին անգամ առնչվել է Սերգեյ Բոնդարչուկի «Պատերազմ և խաղաղություն» ֆիլմում, որտեղ խաղացել է Բագրատիոնի դերը։ Վերջինիս կինոյում առաջին անգամ մարմնավորել է Սերգո Զաքարիաձեն, ով զորավարին ներկայացել է որպես էմոցիոնալ, բուռն խառնվածքով անձնավորություն։ Գիուլի Ճոխոնելիձեն այլ կերպ է կերտել նրան՝ մարմնավորելով լրջախոհ, քաջ զորավարի, ով երբեմն դժվարանում էր որոշումներ կայացնել իր շրջապատի պահպանողականության պատճառով։
1983 թվականին արժանացել է Վրացական ԽՍՀ ժողովրդական արտիստի կոչման ։
Գիուլի Ճոխոնելիձեն մահացել է 2008 թվականի դեկտեմբերի 24-ին։
Արտաքին հղումներ
Կատեգորիա:Վրացի դերասաններ Կատեգորիա:Վրացի կինոռեժիսորներ Կատեգորիա:Թբիլիսի քաղաքում ծնվածներ Կատեգորիա:Թբիլիսի քաղաքում մահացածներ Կատեգորիա:Վրացական ԽՍՀ ժողովրդական արտիստներ Կատեգորիա:20-րդ դարի դերասաններ Կատեգորիա:Պատվո շքանշանի ասպետներ (Վրաստան)
Կավկազ (այլ կիրառումներ)
Կավկազ, կարող է վերաբերել՝
Կատալ (այլ կիրառումներ)
Կատալ, կարող է վերաբերել՝
Adventures in Freestyle
«Adventures in Freestyle», բրիտանական «Ֆրիստայլերզ» խմբի չորրորդ ամբոմն է, բաց է թողնվել 2006 թվականի հոկտեմբերի 2-ին ։
Պանդուլում խմբի հետ աշխատել է «Fasten Your Seatbelt» երգի ստեղծման վրա, իր «Hold Your Colour» ալբոմից ։
Ծանոթագրություններ
Կատեգորիա:Երաժշտական ալբոմներ Կատեգորիա:2006 ալբոմներ
Կատաղություն (այլ կիրառումներ)
Կատաղություն, կարող է վերաբերել՝
Գոմալի
Գոմալի, ձմեռանոց Հայաստանում, Դիլիջան քաղաքի մոտակայքում։ Օգտագործվում էր մինչև 1930-ական թվականներին ։
Ծանոթագրություններ
Կատեգորիա:Հայաստանի ձմեռանոցներ
Յակուտական դանակ
Յակուտական դանակ, դանակի տարատեսակ, որն օգտագործվում է Յակուտիայի արմատական բնակիչների կողմից։ Համարվում է Յակուտիայի մշակույթի ամենահայտնի առարկաներից մեկը, ինչպես կոմուզը, ադամանդները և այլն։
Դանակի տարատեսակները և հատկանիշները
Ժամանակակից Յակուտիայի տարածքում անցկացվող հնագիտական պեղումները ցույց են տալիս, որ դանակների նմուշները, որոնք դուրս են բերվել բազմաթիվ գերեզմանոցներից և հնադարյան մարդկանց կացարաններից, անկասկած նմանություն ունեն յակուտական դանակի հետ ։ Գոյություն ունեն յակուտական դանակի բազմաթիվ տարածաշրջանային տարատեսակներ, սակայն դասական տարբերակում դանակը իրենից ներկայացնում է 110-170 մմ երկարությամբ շեղբ, որը նստեցված է փայտե կոթի վրա, պատրաստված կեչու ծառի բնի վրա առաջացած խիլից կաշվե պատյանից։
Շեղբ
Յակուտական դանակի շեղբը մի կողմից ունի սայր և հարթ (կամ գրեթե հարթ) կռնակ։ Յակուտական դանակի առանձնահատկությունը համարվում է նրա սայրի սրվածքի անհամաչափությունը, որը նշել են յակուտների կյանքը ուսումնասիրող դեռևս առաջին հետազոտողները ։ Մի կողմից դանակի սայրը հարթ է, ունի երկայնակի ակոս (եթե նայենք կռնակի կողմից, ապա դա շեղբի աջ կողմն է)։ Շեղբի հակառակ (ձախ) կողմը ճկված է։ Դա արվում է նրա համար, որպեսզի դանակի հետ աշխատելու ժամանակ այն չխրվի նյութի մեջ։ Հենց դրա հետ կապված աջլիկների և ձախլիկների դանակները տարբերվում են։ Ձախլիկների համար դանակները պատրաստվում են շեղբի շրջված հայելային անհամաչափությամբ։
Դանակները տարբերվում են շեղբի երկարությամբ.
Շեղբի լայնությամբ առանձնացնում են տունդրային՝ նեղ շեղբ ունեցող և տայգային՝ ավելի լայն շեղբ ունեցող դանակներ։ Տունդրայում դանակը հիմնականում պետք է լինում կտրելու կամ շաղափելու համար, իսկ տայգայում՝ որսամսի կամ ընտանի անասունների մսի կտրատման կամ փայտի հետ աշխատելու համար։ Հենց դրանով է պայմանավորված դանակի շեղբի լայնության տարբերությունը։
Ավանդական յակուտական դանակը պատրաստվում է բավականին փափուկ պողպատից։ Դա արվում է նրա համար, որպեսզի դաշտային պայմաններում այն հեշտ լինի սրել գետի մանրաքարով կամ այլ նյութերով։ Վերջին ժամանակներում լայն տարածում են գտել յակուտական դանակների շեղբեր, որոնք պատրաստված են պողպատի հատուկ տեսակից, կամ նույնիսկ դամասկյան պողպատից։
Բազմաթիվ հետազոտողների մոտ հարցեր են ծագում շեղբի վրա երկայնակի ակոսի հետ կապված։ Կան տարբեր վարկածներ սկսած նրանից, որ այդ երկայնակի ակոսը հարկավոր է արյունածորման համար, որ դա տուրք էր ավանդույթներին, երբ դանակները պատրաստվում էին ոսկրից, որ երկայնակի ակոսը հարկավոր է շեղբին ամրություն տալու համար, որ ակոսի առկայությունը անհամաչափ շեղբի դարբնելու առանձնահատկության արդյունք է կամ ակոսը պետք է շեղբի քաշը նվազեցնելու համար, որպեսզի այն չսուզվի ջրի տակ և այլն։ Անկասկած է միայն այն, որ յակուտական դանակը պետք է ակոս ունենա շեղբի աջ կողմից։
Կոթ
Դանակի կոթը սովորաբար պատրաստվում է կեչու ծառի բնի վրա առաջացած խիլից, որը տոգորվում է հատուկ ձեթի մեջ։ Դանակի կոթը ձվանման է, «սուր» ծայրով ուղղված սայրի կողմը, որը զուրկ է որևէ հենակներից, դաստապանից և այլն, այն իրենից ներկայացնում է սովորական, հարթ կոթ։ Դրա երկարությունը 130-150 մմ է, ինչը ավելի երկար է, քան տղամարդու ձեռքի ափի լայնությունը։ Երկար կոթը բացատրվում է ոչ միայն հարմարության տեսանկյունով, այլ նաև նրանով, որ դանակը չպետք է սուզվի ջրի տակ։ Բացի կեչու խիլից օգտագործվում են նաև կեչու կեղևի վերնաշերտ, որը դրվում է մեկը մյուսի վրա և դրանց միջև սոսինձ է քսվում։ Սոսնձումից հետո կեչու կեղևի վերնաշերտը չորանում է ճնշման տակ, ինչից հետո դրանից կոթ են պատրաստում։ Մամոնտի ոսկրից, պլաստիկից և այլ նյութերից պատրաստված կոթերով դանակները համարվում են հուշանվեր և չեն օգտագործվում առօրյա կյանքում։
Պատյան
Յակուտական դանակում օրիգինալ է համարվում նաև պատյանը։ Դասական տարբերակում պատյանը պատրաստվում է ցուլի պոչի տիկ հանած կաշվից, որի ներսում տեղադրվում է փայտե ներդիր, որը չպետք է ամուր գրկի շեղբը։ Ներդիրի գործառույթը ոչ թե դանակը պահելն է, այլ շեղբի պաշտպանումը կոտրվելուց։ Պահելու գործառույթը կատարում է պատյանի կաշվե հատվածը, քանի որ դանակը ընկղմվում է պատյանի մեջ կոթի 2/3 երկարությամբ այնպես, որպեսզի պատյանը քիպ գրկի դանակի կոթը։ Թույլատրվում են նաև պատյանի պատրաստման այլ տարբերակներ՝ սովորական կաշվից և կեչեկեղևից։ Շատ հազվադեպ հանդիպում են փայտե պատյանները։
Դանակը պատյանի մեջ պահելու համար սովորաբար ամրացվում է կաշվե քուղ։
Դանակի կրում և օգտագործում
Դանակը սովորաբար կախում են ձախ կողմից՝ սայրով դեպի ձախ։ Այն պետք է ազատ կախված լինի, որպեսզի չխանգարի դանակի տիրոջ շարժումներին։ Դանակը ձախ կողմից կրելու դեպքում այն հարմար է հանել աջ ձեռքով՝ բութ մատով հենվելով պատյանի հիմքի վրա։
Խորհրդային ժամանակներում յակուտական դանակի արտադրությունը և կրումը քրեորեն հետապնդվում էր, սակայն հարկ է նշել, որ հետապնդում է շատ դեպքերում ձևական բնույթ էր կրում։ Ներկա դրությամբ յակուտական դանակի արտադրությունը, վաճառքը և պահպանումը կանոնակարգվել է Սախա-Յակուտիայի Հանրապետության կառավարության կողմից, որի համաձայն յակուտական դանակը ճանաչվել է սախա ժողովրդի մշակույթի անբաժանելի մասը, և հանրապետության տարածքում թույլատրվում է դանակի օգտագործումը առօրյա կյանքում։
Յակուտական դանակը լայնորեն կիրառվում է Յակուտիայի բնակիչների գյուղատնտեսա-կենցաղային կյանքում՝ որսի, ձկնորսության, սննդի պատրաստման, փայտի հետ աշխատելու ժամանակ և այլն։
Վարպետներ
Ուսումնասիրելով յակուտական դանակի ֆենոմենը անհրաժեշտ է հաշվի առնել նրա առանձնահատկություններից մեկը։ Դա իրական դանակ է, որն օգտագործվում է Յակուտիայի բնակիչների կողմից առօրյա կյանքում։ Ամբողջ Յակուտիայում դժվար է գտնել ընտանիք, որտեղ չկա գոնե մեկ յակուտական դանակ։ Դա նշանակում է, որ դանակը պատրաստվում է հիմնականում տնային պայմաններում, գյուղական դարբնոցների և արհեստանոցների պայմաններում։ Յուրաքանչյուր յակուտական գյուղ ունի իր վարպետը (իսկ ավելի հաճախ վարպետներ), որոնք պատրաստում են դանակների իրենց տարբերակները։ Դրանով է պայմանավորված դանակների՝ գյուղից գյուղ և վարպետից վարպետ փոփոխությունները։
Ծանոթագրություններ
Կատեգորիա:Սառը զենքեր այբբենական կարգով Կատեգորիա:Դանակներ Կատեգորիա:Շեղբավոր զենք
Հայկուհի
Ծանոթագրություններ
Կատեգորիա:Հայկական իգական անձնանուններ
Կատայկա (այլ կիրառումներ)
Կատայկա, կարող է վերաբերել՝
Կինմավայամ
Կինմավայամ (Кинмаваям), գետ Կամչատկա թերակղզու հյուսիս-արևելյան մասում։ Գետի երկարությունը 29 կմ է։ Հոսում է Կարագինսկի շրջանում և Կամչատկայի երկրամասում ։ Թափվում է Կարագինսկի ծոց։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Advance
Advance, երկրորդ ստուդիական ալբոմն է LFO տեխնո-դուետի, բաց է թողնվել 1996 թվականին լեյբլ Warp Records-ից։
Կատերինովսկի գյուղական խորհուրդ (այլ կիրառումներ)
Կատերինովսկի գյուղական խորհուրդ, կարող է վերաբերել՝
Advance
Ալբոմի մասին
Advance վերջին ալբոմն է, որի ձայնագրմանը մասնակցել Գեզ Վարլին, մինչև կոլեկտիվը չէր կորել և զբաղվել սոլո կարիերայով։
Ստեղծագործությունների ցանկ
Կատեգորիա:Երաժշտական ալբոմներ Կատեգորիա:1996 ալբոմներ
Բագարատ Հայկազունի
Բագարատ Հայկազունի նաև Անգեղ (գրաբար՝ Բագարատ Հայկազեանց, Բագարամ, ծննդյան և մահվան թվականներն անհայտ, մ.թ.ա. 6-րդ դար), Արքայազն Մեծ Հայքում, Հայկազունիների արքայական տոհմից, Հայոց Փառնավազ Գ Հայկազունի արքայի որդին։ Նրա որդիները ժառանգում են իրենց ժառանգված Մեծ Հայքի արևմտյան կողմերը՝ Անգեղտուն գավառը։ Գավառը կոչվեց այդպես, քանի որ Բագարատին կոչում էին նաև Անգեղ։ Ըստ Սեբեոսի նրան այն ժամանակ «բարբարոսների ազգը» աստվածացրել էր։ Բագարատի եղբայրն էր Բագամը, իսկ որդին՝ Բյուրատը։ Բագարատի թոռ Բագարատ Փառազյանից է սերվում Բագրատունիների նախարարական տոհմը։
Աղբյուրներ
Կատեգորիա:Հայկազունիներ Կատեգորիա:Բագրատունիներ Կատեգորիա:Արքայազներ Կատեգորիա:Աստվածներ
Բաղբար
Բաղբար, լեռնագագաթ Ադրբեջանի Օրդուբադի շրջանում, Զանգեզուրի լեռներում, Վանանդաձորի աջ կողմում ։
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Ադրբեջանի լեռնագագաթներ Կատեգորիա:Օրդուբադի շրջան
Այսպես էլ կլինի
Այսպես էլ կլինի (Так сойдёт!), խորհրդային մուլտիպլիկացիոն ֆիլմ անտարբերության և անփությության մասին, որն ի վերջո հետ է վերադառնում ։ Մուլտֆիլմի ռեժիսորը Յուրի Պրիտկովն է, այն նկարահանվել է 1981 թվականին, «Սոյուզմուլտֆիլմ» կիոնստուդիայում։
Սյուժե
Ծեր Ոզնին այլևս ուժ չուներ տանիքը սալիկապատելու համար, և Կաչաղակը նրան օգնություն է առաջարկում։ Կողքով անցնող պարծենկոտ Նապաստակ վարպետը ուրախությամբ համաձայնում է օգնել, ամեն ինչ արագ տեղադրեց, բայց` ծուռ և թեք։ Ոզնու քննադատական ​​դիտողությանը Նապաստակը պատասխանում է. «Եվ այդպես էլ կլինի», որից հետո պատահական փռշտոցից ամբողջ սալիկը թափվում է նրա վրա։
Անհանգիստ Փորսուղի մոտ Նապաստակը փորձում է տանը լույսը սարքել, բայց էլեկտրական ցնցում ստանալով՝ ընկնում է աստիճաններից՝ պատռելով ջինսերը։
Նապաստակը դիմում է Կուղբ դերձակին, որը զբաղվում էր հագուստի նորոգմամբ։ Կուղբը հապճեպ ամրացնում է ջինսերը` մեկ փողքը կտրելով մինչև ծունկը և դրանով փակելով անցքը։ Զարմացած և վրդովված Նապաստակը Փորսուղից ի պատասխան լսում է իրեն ծանոթ արտահայտությունը` «Ոչինչ ... Եվ այդպես էլ կլինի», ինչն ստիպում է նրան մտածել իր արած անորակ աշխատանքի մասին։
Գրականություն
Կատեգորիա:Ֆիլմեր նապաստակների մասին Կատեգորիա:1981 մուլտֆիլմեր Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:Յուրի Պրիտկովի մուլտֆիլմեր
Էրոսի Մանջգալաձեի անվան մարզադաշտ
Էրոսի Մանջգալաձեի անվան մարզադաշտ (ეროსი მანჯგალაძის სტადიონი), բազմաօգտագործվող մարզադաշտ, որը գտնվում է Վրաստանի Սամտրեդիա քաղաքում։ Մարզադաշտում անցկացվում են հիմնականում ֆուտբոլային խաղեր և ընդունվում տնային խաղեր Վրաստանի Սամտրեդիա ֆուտբոլային ակումբի հետ։ Մարզադաշտի առավելագույն տարողությունը կազմում է 15,000 հանդիսատես ։
Արտաքին հղումներ
Կատեգորիա:Վրաստանի մարզադաշտեր
Կապայան (դեպարտամենտ)
Աշխարհագրություն
Դեպարտամենտը գտնվում է Կատամարկա պրովինցիայի հյուսիսում։ Սահմանակից է՝
Ծանոթագրություններ
Կատեգորիա:Արգենտինայի դեպարտամենտներ
Երեք պատմություն
Երեք պատմություն (Три нове́ллы), նկարված մուլտիպլիկացիոն ֆիլմ, որը ստեղծել է ռեժիսոր Ելենա Բերինովան, 1986 թվականին, ըստ Ֆեոդոր Խիտրուկի սցենարի։
Նկարագրություն
Երեք պատմություններն այն մասին է, թե ինչպես է քաղաքի բնակիչներին անհրաժեշտ բնությունը։
Մուլտֆիլմը պարունակում է հսկայական քանակությամբ խնամքով կատարված ընդհանուր մուլտիպլիկացիա, որոշ տեսարաններ ստեղծված են որպես համակարգչային գրաֆիկայով։ Մուլտֆիլմում ոչ մի բառ չի արտասանվում. հնչում է միայն երաժշտություն։
Սյուժե
Պատմություն 1
Մի մեղու թռչում է դեպի գեղեցիկ ծաղիկները, բայց ամենուրեք հանդիպում է թափանցիկ պատնեշի։ Ծաղիկները փոխվում են, պատկերը հեռանում է, և հեռուստադիտողի համար պարզ է դառնում, որ սա ժամանակակից քաղաքի բարձրահասակ շենքի պատին տեղադրված մեծ էկրան է։
Պատմություն 2
Տարբեր տարիքի երկու տղա (հավանաբար` եղբայրներ) կանգնած են վանդակապատի մոտ, մաստակ են ծամում և նայում անցնող տրանսպորտային միջոցներին։ Նրանք պատկերացնում են, որ իրենք են վարում այդ մեքենաներն ու ինքնաթիռները։ Եվ հանկարծ նրանք տեսնում են մի կով։ Նրանք շատ զարմացած էին, քանի որ կենդանի կով երբեք չէին տեսել։
Պատմություն 3
Ժամանակակից քաղաքի հրապարակներից մեկում աշխատողները հողը ծածկում են սալաքարերով և էլեկտրոնային լցոններով տեղադրում են մի տարօրինակ սարքավորում, որը հեռավոր կերպով նման է մեծ արհեստական ​​ծառի։ Ժամանում է հանձնաժողովը, նվագախումբ է նվագում։ Պաշտոնական հագուստով տղամարդը ելույթ է ունենում և կոճակը սեղմում է։ Կառույցը սկսում է փայլել, բայց արագորեն դադարեցնում է աշխատանքը, քանի որ բոլոր ճեղքերից դուրս են գալիս կենդանի բույսեր։
Արտաքին հղումներ
Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:1986 մուլտֆիլմեր
Սավոյան հերցոգի մանկլավիկը
Սավոյան հերցոգի մանկլավիկը (Le page du duc de Savoie), Դյումայի վեպերից մեկը, նվիրված Ֆրանսիայի 16-րդ դարի պատմությանը, մասնավորապես՝ Իտալական պատերազմների շրջանին (1494-1559 թթ.)։ Վեպում մարմնավորվում են մի քանի կերպարներ, որոնք հայտնվում են նաև «Երկու Դիանաներ» և «Քառասունհինգ» գրքերում։ «Սավոյան հերցոգի մանկլավիկը» անմիջապես մտնում է Սավոյան տան մասին պատմությունների տրիլոգիայի մեջ. նրանց են վերաբերում նաև «Ցանկասիրության թագուհին» և «Վիկտոր Ամադեյ 3-րդ» վեպերը։ Բնօրինակ լեզվով առաջին անգամ հրապարակվել է 1855 թ.։ Գլխավոր հերոսը համարվում է Սավոյան հերցոգ Էմանուիլ Ֆիլիբերտը։ Սավոյան հերցոգի մանկլավիկը՝ Լեոնեն, դա ծպտված աղջիկ Լեոնա Մարավիլյան է։ Լեոնան անձնվիրաբար սիրում է հերցոգին և մահանում է, փրկելով նրա հղի կին Մարգարիտին։
Կատեգորիա:1855 վեպեր
Մենավոր ընկուզենին (այլ կիրառումներ)
Մենավոր ընկուզենի, կարող է վերաբերել՝
Ալեքսանդր Միկոյան
Ալեքսանդր (Ալիկ) Միկոյան (Александр Степанович Микоян, ), ռուս խորհրդային ռոք-երաժիշտ և ավտոարշավորդ։ «Հաջող ձեռքբերում», «Ստաս Նամինի խումբը» , «Մաշինա վրեմենի», «Կիրակի», «Աէրոբուս» խմբերի մասնակից։ «Արծաթե ռուբլի» խմբի առաջատար։
Ստաս Նամինի զարմիկը։
Կենսագրություն
Ծնվել է 1952 թվականին Մոսկվայում։ Հայրը Ստեփան Անաստասի Միկոյանը (1922-2017) եղել է խորհրդային փորձարկիչ օդաչու, Խորհրդային Միության հերոս (1975), ավիացիայի գեներալ-լեյտենանտ։
Ալիկ Միկոյանը սկսել է նվագել 1967 թվականին։ Մոսկվայի 4-րդ օժանդակ դպրոցում կար ռոք-խումբ հետևյալ կազմով՝ Ալիկ Միկոյանը, Ստաս Միկոյանը և Գրիշա Օրջոնիկիձեն, Գրիգորի Օրջոնիկիձեն ավելի ուշ դարձավ դիվանագետ, իսկ Ստաս Նամինը դարձավ երաժիշտ։
Նվագել է «Հաջող ձեռքբերում» խմբում, 1975-1976 թվականներին՝«Ստաս Նամինի խումբը», «Մաշինա վրեմենի», «Կիրակի», Յուրի Անտոնովի «Աէրոբուս» խմբերում։
Արծաթե ռուբլի խումբը ստեղծվել է 1989 թվականին Ալիկ Միկոյանի կողմից  ռոք-բլյուզ դասականների կատարման համար։ Բայց  խմբի երգացանկում ռոքից մնացել են միայն Ռոլինգ Ստունզ երգերը, որը ընդհանուր առմամբ, չի հակասում  բլյուզի կատարմանը   ։
Արտաքին հղումներ
Կատեգորիա:Ռուս կիթառահարներ Կատեգորիա:Ավտոարշավորդներ Կատեգորիա:Ռուս երաժիշտներ
Օպտիկական համակարգեր
Օպտիկական համակարգեր, օպտիկական տարրերի՝ ոսպնյակների, պրիզմաների, թիթեղների, հայելիների և այլն համախումբ։ Այդ տարրերը համակցվում են միմյանց հետ որոշակի կերպով՝ օպտիկական պատկերներ ստանալու կամ լույսի աղբյուրից եկող լուսային հոսքը փոխակերպելու համար։ Օպտիկական համակարգերը օպտիկական և օպտիկաէլեկտրոնային սարքերի պարտադիր մասն են։
Կատեգորիա:Երկրաչափական օպտիկա
Մահարձան
Մահարձան, քանդակագործական ստեղծագործություն կամ ճարտարապետական փոքր հորինվածք, որը դրվում է մահացածի գերեզմանին՝ նրա հիշատակը հավերժացնելու նպատակով։
Ուկսիչան (գետ)
Ուկսիչան (Уксичан), գետ Կամչատկա թերակղզի՝ Ռուսաստանում։ Սկիզբ է առնում Չինգեյնգեյի հրաբխի լանջերից։ Գետի երկարությունը 51 կմ է։ Ավազանի տարածքը 350 կմ2։ Թափվում է Բիստրայա գետի ձախ ափին՝ 86 կմ հեռավորության վրա։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության
Արտաքին հղումներ
Կատեգորիա:Ռուսաստանի գետեր
Մահարձան
Նոր քարի դարի մշակույթում մահարձանները փայտե սյուներ էին, Հին Հունաստանում՝ արձաններ։ Վաղ միջնադարյան Եվրոպայում, ժողովուրդների մեծ գաղթի շրջանում քրիստոնեության տարածումով հարթաքանդակներով ստելաները փոխարինվել են խաչերով։ 11-րդ դարից Արևմտյան Եվրոպայում մահարձանի հիմնական տիպ է դարձել պատվանդանը (ննջեցյալի քանդակազարդ պատկերը կրող սալիկով ծածկված քարե կամ բրոնզե դատարկ արկղ՝ սովորաբար եկեղեցու ներսում)։
Միջնադարյան Կովկսաում տարածում են գտել քանդակազարդ շիրմաքարերը։ Չինական մահարձանները (փորագրված անուններով ուղղաձիգ սալեր) աստիճանաբար փոխարկվել են հուշապատերի։ Վերածննդի շրջանում հիմնականում կառուցվել են դամբարաններ։
Շաղափ (Արարատի մարզ)
Պատմություն
Գյուղը հիմնադրվել է 1873 թվականին։ Նախկինում գյուղի անունը եղել է Շաղափլու։ 1968 թվականից վերանվանվել է Շաղափ։ Շրջակայքում կան հին գյուղատեղիներ և 12-րդ դարի ավերակ եկեղեցու մնացորդներ։
Գյուղը տեղադրված է Վեդի գետի ձախակողմյան Շաղափ վտակի հովտում, շրջապատված մեղմաթեք և ոչ բարձր բլուրներով։ Ծովի մակարդակից գտնվում է 1300 մ բարձրության վրա։
Գյուղի բնակիչների նախնիների մի մասը 1916 -1922 թթ. եկել են Արևմտյան Հայաստանի Վանի և Շատախի շրջաններից։
Կլիմա
Կլիման չոր է և ցամաքային։ Ձմեռը մեղմ է, ամառը՝ շոգ և ցամաքային։ Հունվարյան միջին ջերմաստիճանը տատանվում է -2 -ից -5°C։ Հուլիսյան միջին ջերմաստիճանը կազմում է 23-ից 25°C։ Տարեկան մթնոլորտային տեղումներր կազմում են 350-500 մմ։ Բնական լանդշաֆտները կիսաանապատային են և չոր տափաստաններ են։
Բնակչություն
Ըստ ՀՀ 2011 թ. մարդահամարի արդյունքների` Շաղափի մշտական բնակչությունը կազմել է 913, առկա բնակչությունը` 803 մարդ, բնակչության փոփոխությունը ժամանակի ընթացքում` ստորև.
Հղումներ
Կատեգորիա:Արարատի մարզի գյուղեր Կատեգորիա:1873 թվականին հիմնադրված բնակավայրեր
ԽՍՀՄ ժուռնալիստների միություն
ԽՍՀՄ ժուռնալիստների միություն (Союз журналистов СССР), զանգվածային լրատվության միջոցների աշխատողների կամավոր ստեղծագործական խոշորագույն միավորում նախկին Խորհրդային Սոցիալիստական Հանրապետությունների Միությունում, որը ստեղծվել է 1959 թվականին Ալեքսեյ Աջուբեյի նախաձեռնությամբ։ 1976 թվականի սկզբում այնտեղ հաշվառված էին շուրջ վաթսուն հազար անդամներ։ Կանոնադրության համաձայն, ԽՍՀՄ ԺՄ-ը համարվում էր կամավորական կազմակերպություն, որի գլխավոր նպատակն է «նպաստել լրագրողների ակտիվ մասնակցությանը կոմունիստական շինարարությանը,  օժանդակել նրանց գաղափարա-տեսական և պրոֆեսիոնալ  վարպետության մակարդակի բարձրացմանը»։
Ժուռնալիստների միության կենտրոնական վարչության գլխամասը գտնվում էր ԽՍՀՄ մայրաքաղաք Մոսկվայում` ժուռնալիստների կենտրոնական տանը ։
Ծանոթագրություններ
Կատեգորիա:ԽՍՀՄ ստեղծագործական միություններ Կատեգորիա:Լրագրություն Կատեգորիա:1959 հիմնադրումներ Կատեգորիա:Լրագրողական ընկերություններ Կատեգորիա:Ստեղծագործական միություններ Կատեգորիա:1991 կազմալուծված կազմակերպություններ Կատեգորիա:ԽՍՀՄ հասարակական կազմակերպություններ
Շիշեյ
Շիշեյ (Шишей), գետ Կամչատկա թերակղզի՝ Ռուսաստանում։ Գետի երկարությունը 53 կմ է։ Ավազանի տարածքը 767 կմ2։ Թափվում է Ելովկա գետի աջ ափին՝ 138 կմ հեռավորության վրա։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Արտաքին հղումներ
Կատեգորիա:Ռուսաստանի գետեր
Աստվածատուր Կոստանդնուպոլսցի
Աստվածատուր Կոստանդնուպոլսցի (ծննդյան թվականը անհայտ է -մոտ 1748), հայ տպագրիչ, հրատարակիչ։ Տպագրական գործունեությունն սկսել է Կոստանդնուպոլսում (1699 թվականից)։ Հրատարակել է կրոնական և աշխարհիկ մոտ 60 անուն գիրք, այդ թվում՝ Գրիգոր Նարեկացու «Մատեան ողբերգութեան» (1701-1702 թթ.), Սիմեոն Ջուղայեցու «Տրամաբանութիւն» (1728 թ.), Գրիգոր Տաթևացու «Գիրք հարցմանց» (1729 թ.), Դավիթ Անհաղթի «Գիրք Սահմանաց» (1731 թ.), նաև այբբենարաններ, Շարակնոցներ, տաղարաններ, օրացույցներ, ճաշոց և այլն։ Աստվածատուրի հրատարակություններն ունեն տպագրական բարձր արվեստ և գեղարվեստական լավ ձևավորում։ Աստվածատուր Կոստանդնուպոլսցու տպարանում աշխատել են բանաստեղծ Պաղտասար Դպիրը (սրբագրիչ) և տպագրիչի որդին՝ Հովհաննեսը, որը հոր մահից հետո դարձավ տպարանապետ (1748-1776 թթ.)։ Ապա տպարանն անցել է Արապյաններ տպագրիչների ընտանիքին։